
Министерство на околната среда и водите


Регионална инспекция по околната среда и водите - Монтана

Д О К Л А Д

от контролна проверка по прилагане на екологичното законодателство

Обект: цех за месопреработка в гр. Монтана с оператор „Доминас“ ЕООД,  гр. Монтана
Дата на извършване на проверката: 31.07.2019 г.

Място на извършване на проверката: гр. Монтана
Проверени компоненти и фактори на околната среда:

· Отпадъци

· Въздух
· Води
· Почви

Цели на проверката:

Провеждане на планов текущ контрол по компоненти и фактори на околната среда за изпълнение изискванията на:

· Закон за управление на отпадъците (ЗУО) и подзаконовите му нормативни актове; 

· Закон за чистотата на атмосферния въздух (ЗЧАВ) и подзаконовите му нормативни актове;
· Закон за водите (ЗВ);

· Закон за почвите (ЗП).

Извършени дейности:

За датата на проверката, операторът е уведомен с писмо на РИОСВ – Монтана с изх.       № 1913/30.07.2019 г. и е приложена Заповед № РД-244/30.07.2019 г. на директора на РИОСВ – Монтана за извършване на комплексна проверка на място на обект: цех за месопреработка в гр. Монтана с оператор „Доминас“ ЕООД,  гр. Монтана
На 31.07.2019 г. на онование чл. 148, ал. 3 от Закона за опазване на околната среда и във връзка с изпълнението на плана за контролната дейност на РИОСВ – Монтана за 2019 г. и Заповед № РД-244/30.07.2019 г. на директора на РИОСВ – Монтана се извърши проверка на обекта и беше съставен Констативен протокол № КПКД-29/31.07.2019 г.
Проверени са:

· Производствени помещения;

· Технологични процеси и оборудване;
· Документи и данни, свързани със законовите и подзаконови нормативни актове по околна среда.

Констативна част:


Основната дейност на обекта е преработка на месо и производство на месни продукти – колбаси и месни заготовки. 
1. По фактор „Отпадъци“

Дружеството е лице по чл. 14, ал. 1 от ЗУО – пуска на вътрешния пазар опаковани стоки, след употребата на които се образуват масово разпространени отпадъци от опаковки. При пакетиране на готовата продукция се използват опаковки от следните материали: пластмаса (стреч фолио и тарелки) и хартия.


Не са предствени документи в изпълнение задълженията на дружеството по чл. 14 и                  чл. 59 от ЗУО и наредбата за определяне на реда и размера за заплащане на продуктова такса.
2. По компонент „Въздух“ 

              За технологични нужди и обезпечаване микроклимата в работните помещения се експлоатират хладилни и климатични инсталации, подлежащи на контрол по Регламент (ЕС) № 517/2014 и Наредба № 1/2017 г. за флуорсъдържащите парникови газове. При проверката не е представена информация и документация за броя на хладилните и климатични инсталации и количеството и вида на хладоагента (фреона) в тях. Поддръжката, ремонта и проверките за херметичност и течове се извършва от хладилен техник, притежаващ актуален сертификат за работа с флуорсъдържащи парникови газове.

 
На производственат площадка няма организирани и/или неорганизирани източници на емисии в атмосферния въздух, подлежащи на контрол по Наредба №1 от 2005 г. за норми за допустими  емисии на вредни вещества (замърсители), изпускани в атмосферата от обекти и дейности с неподвижни източници на емисии.
3. Компонент „Води“

Обектът се водоснабдява с вода за питейно-битови и производствени нужди от водопроводната мрежа на гр. Монтана въз основа на сключен договор по реда на чл. 14 от Наредба №4/2004 г. за условията и реда за присъединяване на потребители и за ползване на  В и К системи. 

На площадката са изградени два отделни хоризонтални канализационни клона за производствените и за битово - фекалните отпадъчни води, които се отвеждат в обща ревизионна шахта, находяща се в имота, включена в уличната канализационна мрежа на      гр. Монтана. Производствените отпадъчни води преди да се заустят в шахта се подлагат на първично пречистване в пречиствателно съоръжение – мазниноуловител. За заустването на производствените отпадъчни води в канализационната система на гр. Монтана по време на проверката не бе представен договор, сключен по реда на Наредба №7/2000 г. за условията и реда за заустване на производствени отпадъчни води в канализационните системи на населените места.

4. Компонент „Почви”
Обектът е ограден. По- голяма част от имота е застроена. Двора е с трайна настилка – бетон. От така изградения цех не се очаква замърсяване и вредно въздействие върху почвите на площадката и около нея. Няма констатирани замърсявания  на и около площадката, както и нарушения на почвите в района.

Заключение:

Дадени са четири предписания във връзка с привеждането на обекта в съответствие с изискванията на екологичното законодателство.
Приоритети за последваща контролна дейност:

· Контрол за изпълнението на дадените предписания.
· Спазване изискванията на ЗЧАВ

· Спазване изискванията на ЗВ
· Спазване изискванията на ЗУО

